***Løp, Lola, løp!*** (originaltittel ***Lola rennt***) er en tysk filmthriller fra 1998 av regissøren Tom Tykwer, med Franka Potente i hovedrollen.

Handling
--------

Filmen, som foregår i Berlin, er sentrert rundt «Lolas» forsøk på å skaffe 100 000 tyske mark på tyve minutter for å redde kjæresten «Mannis» liv. Pengene tilhører kriminelle, som han har glemt igjen på T-banen i et hodeløst øyeblikk. Han ringer «Lola», og spør om hun kan hjelpe. Faren hennes er bankdirektør. «Lola» løper rundt i Berlin for å nå farens bank, og få pengene av ham. Når planen ikke lykkes, raner hun og «Manni» en butikk, og «Lola» blir skutt av en politimann.

Mens hun dør, starter filmen tilsynelatende på nytt, den hopper tilbake til der hun snakket med «Manni» i telefonen, og igjen prøver hun å få pengene fra faren. Imidlertid skjer en liten handling annerledes i begynnelsen, og resultatet blir fullstendig forskjellig. Hun kommer inn på farens kontor idet han og hans kollega krangler om deres forhold. Hun går derifra, men nede i resepsjonen tar hun pistolen fra vakten og ender opp med å rane faren. Hun bringer pengene til «Manni», men da han passerer gaten blir han kjørt ned av en ambulanse.

Filmen starter en tredje gang. Hun kommer frem til farens bank bare for å se ham kjøre vekk. Hun løper da gjennom byen og ber om hjelp fra djevelen. Hun kommer til et kasino og vinner pengene, men når hun treffer «Manni» har han i mellomtiden fått dem tilbake fra den hjemløse mannen som stjal dem fra ham, og situasjonen er under kontroll. Filmen ender når «Manni» spør «Lola» hva som er i bagen hennes.

Gjennom hele filmen dumper «Lola» hele tiden inn i folk, snakker til dem, eller passerer dem, og livene deres blir fullstendig endret som et åpenbart resultat (i et scenario vinner en kvinne lotteriet og blir rik, i et annet forblir kvinnen fattig og barnet hennes tas fra henne av sosialarbeidere). Det er i stor grad en film om konsekvenser og samhandling, og den ser ut til å benekte eksistensen av skjebne, eller å definere skjebne som noe tenkbart, som gjennom hver enkelt beslutning et menneske foretar kan endres.

Rolleliste
----------

| Skuespiller | Rolle |
| --- | --- |
| Franka Potente | Lola |
| Moritz Bleibtreu | Manni |
| Herbert Knaup | Papa |
| Nina Petri | Frau Hansen |
| Armin Rohde | Herr Schuster |
| Joachim Król | Norbert von Au |
| Ludger Pistor | Herr Meier |
| Suzanne von Borsody | Frau Jäger |
| Sebastian Schipper | Mike |
| Julia Lindig | Doris |
| Lars Rudolph | Herr Kruse |
| Ute Lubosch | Mama |
| Hans Paetsch | Forteller |
|

Eksterne lenker
---------------

* Offisielt nettsted Rediger på Wikidata

* (en) Run Lola Run – kategori av bilder, video eller lyd på Commons Rediger på Wikidata
* (en) *Løp, Lola, løp!* på Internet Movie Database Rediger på Wikidata

* (no) *Løp, Lola, løp!* hos Filmfront Rediger på Wikidata

* (sv) *Løp, Lola, løp!* i Svensk Filmdatabas Rediger på Wikidata

* (da) *Løp, Lola, løp!* i Danmark Nationale Filminstitut Rediger på Wikidata

* (en) *Løp, Lola, løp!* på AllMovie Rediger på Wikidata

* (fr) *Løp, Lola, løp!* på Allociné Rediger på Wikidata

* (nl) *Løp, Lola, løp!* på MovieMeter Rediger på Wikidata

* (de) *Løp, Lola, løp!* på filmportal.de Rediger på Wikidata

* (en) *Løp, Lola, løp!* på Turner Classic Movies Rediger på Wikidata

* (en) *Løp, Lola, løp!* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** NKC
 |